**Spørsmål og svar**

**Er dette et pålegg?**

Nei, dette er ikke et pålegg. Alle domkirkene skal ringe med klokkene, men øvrige kirker er kun invitert til å være med.

**Må vi ringe med kirkeklokkene i kirker hvor det ikke er sommerbemanning?**

Nei, men vi oppfordrer alle som ønsker og har anledning til å delta.

**Når skal det ringes med klokkene?**

Torsdag 7. august kl.15.00.

**Hvor lenge skal vi ringe med klokkene?**

Mellom 7 og 15 minutter, eller etter lokal skikk

**Hvorfor er det ikke satt ett tidspunkt slik at det blir likt for alle?**

Grunnet ulike muligheter for å styre lengden på ringingen er det oppgitt et intervall som skal gjøre at vi forhåpentligvis favner bredden av ulike muligheter for ringing.

**Er det vanlig å ringe med klokkene slik som dette?**

Nei, men det ble gjort lignende aksjoner i forbindelse med invasjonen av Ukraina og krigen i Syria.

**Andre kirkesamfunn i lokalmiljøet vil også bli med – kan de det?**

At andre kirkesamfunn også vil bli med på markeringen er det helt åpent for og vi oppfordrer derfor til å holde god dialog med de som sier de ønsker å være med på markeringen.

**Må vi ha åpen kirke i forbindelse med klokkeringingen?**

Nei, det er ikke nødvendig, men der det er praktisk mulig å få til så oppfordrer vi til det.

**Når varsles media og offentligheten?**

Kirkerådet sender ut pressemelding fredag kl.09.00. Denne

**Har dere snakket med politi og andre myndigheter?**

Alle som skal varsles sentralt er varslet, men om det er lokale skikker som tilsier at andre i deres lokalsamfunn skal varsles så oppfordrer vi til å følge disse skikkene for varsling.

**Hvem kan bestemme om lokalkirken faktisk skal være med på dette?**

Dette kan variere noe fra sted til sted, men Bispemøtet håper og tror dette er noe en snakker om sammen og kommer til enighet om.

**Er dette noe nytt Bispemøtet/Den norske kirke har kommet opp med?**

Nei, dette er en forlengelse av uttalelsen Bispemøtet kom med i mai om situasjonen på Gaza. Forskjellen er altså bare at her er det handling knyttet opp til budskapet i uttalelsen.

Dette er i henhold til med Regler for bruk av kirkens klokker, § 11.

**Hvem kan svare på spørsmål som ikke er besvart her?**

Jan Rune Fagermoen besvarer spørsmål.